CELEX: 62017TN0659
Language: el
Date: 2017-09-28 00:00:00
Title: Υπόθεση T-659/17: Αγωγή της 28ης Σεπτεμβρίου 2017 — Vallina Fonseca κατά SRB

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/42
            
         Αγωγή της 28ης Σεπτεμβρίου 2017 — Vallina Fonseca κατά SRB
   (Υπόθεση T-659/17)
   (2017/C 424/61)
   Γλώσσα διαδικασίας: η ισπανική
   
      Διάδικοι
   
   
      Ενάγων: José Antonio Vallina Fonseca (Μαδρίτη, Ισπανία) (εκπρόσωποι: R. Vallina Hoset και A. Sellés Marco, δικηγόροι)
   
      Εναγόμενο: Ενιαίο Συμβούλιο Εξυγίανσης
   
      Αιτήματα
   
   Ο ενάγων ζητεί από το Γενικό Δικαστήριο:
   
               —
            
            
               να διαπιστώσει ότι το Ενιαίο Συμβούλιο Εξυγίανσης υπέχει εξωσυμβατική ευθύνη και να το υποχρεώσει να ανορθώσει τη ζημία την οποία υπέστη ο José Antonio Vallina Fonseca λόγω του συνόλου των πράξεων και των παραλείψεών του εξαιτίας των οποίων στερήθηκε τα ομόλογα και τους τίτλους της BANCO POPULAR ESPAÑOL, S.A. τους οποίους κατείχε·
            
         
               —
            
            
               να υποχρεώσει το Ενιαίο Συμβούλιο Εξυγίανσης να καταβάλει στον ενάγοντα το ποσό των 50 000 ευρώ ως αποζημίωση για τη ζημία την οποία υπέστη (στο εξής: απαιτητό ποσό)·
            
         
               —
            
            
               να αυξήσει το απαιτητό ποσό κατά τους αντισταθμιστικούς τόκους που υπολογίζονται από τις 7 Ιουνίου 2017 έως την έκδοση της αποφάσεως επί της παρούσας αγωγής·
            
         
               —
            
            
               να αυξήσει το απαιτητό ποσό κατά τους αντίστοιχους τόκους υπερημερίας που υπολογίζονται από της εκδόσεως της αποφάσεως έως την πλήρη καταβολή του απαιτητού ποσού, βάσει του επιτοκίου της ΕΚΤ για τις κύριες πράξεις αναχρηματοδοτήσεως, προσαυξημένου κατά δύο ποσοστιαίες μονάδες.
            
         
      Λόγοι και κύρια επιχειρήματα
   
   Προς στήριξη της αγωγής, ο ενάγων προβάλλει τέσσερις λόγους:
   
               1.
            
            
               Πρώτος λόγος, που στηρίζεται στο ότι η από 7 Ιουνίου 2017 απόφαση SRB/EES/2017/08 του Ενιαίου Συμβουλίου Εξυγίανσης, σχετικά με καθεστώς εξυγίανσης για την Banco Popular Español, S.A., αντιβαίνει στην αρχή nemo auditur turpitudinem opropiam allegans (ουδείς δύναται να επικαλείται ίδια παρανομία), καθώς και στο άρθρο 88 του κανονισμού 806/2014, στο μέτρο κατά το οποίο θεσπίζει πράξη βλαπτική για την Banco Popular και τους μετόχους της λόγω μιας κρίσεως την οποία προκάλεσε το ίδιο το Ενιαίο Συμβούλιο Εξυγίανσης.
            
         
               2.
            
            
               Δεύτερος λόγος, που ανάγεται στο ότι, εκδίδοντας την απόφαση για την εξυγίανση, το Ενιαίο Συμβούλιο Εξυγίανσης παρέβη το καθήκον επιμέλειας, την κατά το άρθρο 296 ΣΛΕΕ αρχή της χρηστής διοικήσεως, την αρχή της απαγορεύσεως των αυθαιρεσιών και την αρχή nemo auditur turpitudinem suam allegans.
               
            
         
               3.
            
            
               Τρίτος λόγος, που αντλείται από παράβαση των άρθρων 17 και 41 του Χάρτη των Θεμελιωδών Δικαιωμάτων της Ευρωπαϊκής Ένωσης, στο μέτρο που ο ενάγων εξαναγκάστηκε να εγκαταλείψει την ιδιοκτησία του χωρίς να ακουστεί ούτε πριν από το γεγονός αυτό ούτε εκ των υστέρων.
            
         
               4.
            
            
               Τέταρτος λόγος, που στηρίζεται στο ότι το Ενιαίο Συμβούλιο Εξυγίανσης παρέβη το άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης και το άρθρο 54 της Συνθήκης για την Ευρωπαϊκή Ένωση, καθόσον στέρησε τον ενάγοντα από την ιδιοκτησία του ενώ υφίσταντο λιγότερο καταναγκαστικά εναλλακτικά μέτρα.